ZurichNLP/romansh-municipal-text-corpus huggingface dataset:
Rumantsch: «tipic Surselva» senumna il project per la renovaziun dall'exposiziun permanenta ed il num ei program: L'exposiziun permanenta vegn amplificada tematicamein e focussada pli fetg sin las particularitads dalla Surselva.
Deutsch: «tipic Surselva» heisst das Projekt für die Erneuerung der Dauerausstellung und der Name ist Programm: Die Dauerausstellung wird thematisch erweitert und fokussiert stärker auf die Spezifika der Surselva.
Rumantsch: Il MRS ha mussau il temps vargau primarmein co ils carstgauns en Surselva han dumignau lur existenza en temps vargai, igl avegnir seposiziunescha il museum cun in profil pli rigurus sco museum regiunal ch'intermediescha la historia e la cultura dalla Surselva als indigens ed a jasters d'ordeifer. Novs temas ein per exempel il turissem, la migraziun/mobilitad, il lungatg e l'identitad, la musica ed en special il cant, il qual ei fetg impurtonts per la Surselva, la cardientscha ed il domini ni la catscha e la pesca. 
Deutsch: Zeigte das MRS in der Vergangenheit primär, wie Menschen in der Surselva in früheren Zeiten ihre Existenz bewältigt haben, positioniert sich das Museum zukünftig mit geschärftem Profil als Regional¬museum, das die Geschichte und die Kultur der Surselva den Einheimischen wie den auswärtigen Gästen vermittelt. Neue Themen ziehen ein, darunter beispielsweise die Themen Tourismus, Migra¬tion/Mobilität, Sprache und Identität, die Musik und dabei insbesondere der für die Surselva so bedeutende Gesang, Glaube und Herrschaft oder Jagd und Fischerei.
Rumantsch: Las tematicas dall'agricultura e dall'economia d'alp sco era ils mistregns artisanals gaudan vinavon ina grond'impurtonza ell'exposiziun. Mo era cheu duei vegnir focussau igl avegnir pli fetg sin la Surselva. 
Deutsch: Die Themen Land- und Alpwirt¬schaft sowie das Handwerk geniessen weiterhin einen hohen Stellenwert in der Ausstellung. Aber auch hier soll in Zukunft stärker auf die Surselva fokussiert werden.
Rumantsch: Tgei ein particularitads tipicas dall'agricultura en nossa regiun, tgei ein las sfidas specificas sco pur ni pura en nossa cuntrada? Co vegn l'agricultura d'alp e da nossa cuntrada a semidar il futur?
Deutsch: Was sind typische Besonder¬heiten der Landwirtschaft in unserer Region, welches sind die spezifischen Herausforderungen als Landwirt oder Landwirtin in unserer Gegend? Wie wird sich die hiesige Alp- und Landwirtschaft in der Zukunft verändern?
Rumantsch: Ils singuls temas dalla nov'exposiziun permanenta ein vegni surdai en in proxim pass a persunas specialisadas, las qualas han scret in dossier cumplessiv davart il tema respectiv. 
Deutsch: Die einzelnen Themen der neuen Dauerausstellung wurden in einem nächsten Schritt Fachleuten übergeben, welche ein umfassendes Dossier zum jeweiligen Thema verfasst haben.
Rumantsch: Il cuntegn dils dossiers era la presentaziun dil stan actual dalla savida e dalla perscrutaziun tenor la litteratura corrispundenta sco era ina vasta collecziun da fontaunas (material fotografic e da film, archivs, eav.), per las qualas las persunas dil fatg han perscrutau divers archivs (culturals) cantunals e regiunals. In'ulteriura finamira dils dossiers ei stada da publicar tier mintga tema tgei puncts e tgei historias che ston exnum vegnir raquintadas ell'exposiziun.
Deutsch: Inhalt der Dossiers waren die Darlegung des aktuellen Wissens- und Forschungsstandes aufgrund der be¬stehenden Literatur sowie eine umfangreiche Quellensammlung (Foto- und Filmmaterial, Archivalien, usw.), für welche die Fachleute diverse kantonale und regionale (Kultur-)Archive durchforstet haben. Ein weiteres Ziel der Dossiers war es, zu jedem Thema herauszuschälen, welche Punkte und Ge¬schichten in der Ausstellung unbedingt erzählt werden müssen.
Rumantsch: Il 2023 ein ils dossiers vegni presentai e discutai a caschun d'ina retscha da referats cun discuors al podium. Ils resuns dil publicum e dils participonts al podium ein medemamein vegni integrai els dossiers, aschia che las exposituras ed ils expositurs han per mauns ina lavur da basa scientifica ed ordvart informativa per las singulas localitads dalla nov'exposiziun.
Deutsch: 2023 wurden die Dossiers in einer Vortragsreihe mit anschliessenden Podiumsgesprächen vor Publikum präsentiert und diskutiert. Die Rückmeldungen des Publikums und der Podiumsteilnehmer sind ebenfalls in die Dossiers eingeflossen, so dass die Ausstellungsmacher für die einzelnen Räume der neuen Ausstellung eine wissenschaftlich fundierte und äusserst informative Grundlagenarbeit zur Hand haben.
Rumantsch: Era en vesta al temps vegn l'exposiziun extendida. Actualitad nescha, sche fatgs dad oz vegnan declarai sin basa dil svilup historic e las damondas agl avegnir astgan vegnir tschentadas il medem mument. 
Deutsch: Auch in zeitlicher Hinsicht wird die Ausstellung erweitert. Aktualität entsteht, wenn Begebenheiten von Heute aufgrund der historischen Entwicklung erklärt und gleichzeitig Fragen an die Zukunft gestellt werden dürfen.
Rumantsch: Aschia vegn ina stanza da debatta e da resonanza creada, la quala sedrezza alla generaziun pli giuvna. Il futur vegn pia buca pli mussau exclusivamein la Surselva en temps vargau, denton adina puspei fatg la punt egl oz e tematisau eveniments e svilups actuals.
Deutsch: So entsteht ein Debattier- und Resonanzraum, der die jüngere Generation anspricht. Künftig wird also nicht mehr ausschliesslich die Surselva in früheren Zeiten gezeigt, sondern stets die Brücke ins Heute geschlagen und jüngste Ereignisse und aktuelle Entwicklungen thematisiert.
Rumantsch: Il concept d'exposiziun ei vegnius presentaus detagliadamein a caschun dalla sesida dil parlament communal dils 19 da fevrer 2025. Perquei vegnan sequentamein mo las caracteristicas essenzialas dalla nov'exposiziun menziunadas.
Deutsch: Das Ausstellungskonzept wurde anlässlich der parlamentarischen Sitzung vom 19. Februar 2025 umfassend präsentiert. Es sollen daher im Folgenden nur die wesentlichen Merkmale der neuen Ausstellung aufgeführt werden:
Rumantsch: la nov'exposiziun permanenta sa vegnir pertschevida en tut ils senns. Ella cuntegn oravontut dapli elements activs, sco scanners d'objects ni luvratoris activs;
Deutsch: die neue Dauerausstellung ist mit allen Sinnen erfahrbar. Sie enthält insbesondere verstärkt handlungsaktive Elemente, wie Objektscanner oder handlungsaktive Werkstätten;
Rumantsch: la bilinguitad sco tratg caracteristic central d'identitad dalla Surselva sereproducescha ella nov'exposiziun. Tut ils cuntegns vegnan intermediai en sursilvan e tudestg. Ils pli impurtonts cuntegns duein ultra da quei vegnir translatai en engles;
Deutsch: die Zweisprachigkeit als zentrales Identitäts- und Wesensmerkmal der Surselva bildet sich in der neuen Ausstellung ab. Alle Inhalte werden konsequent in Sursilvan und Deutsch vermittelt. Die wichtigsten Inhalte sollen zudem ins Englische übersetzt werden;
Rumantsch: la nov'exposiziun permanenta vegn cumplettada cun temas alternonts dallas stagiuns ell'emprema alzada, ina tura da legns per affons atras l'entira casa sco era purschidas specificas per famiglias, gruppas, classas da scola e per persunas cun impediments.
Deutsch: die neue Dauerausstellung wird ergänzt durch wechselnde Saisonthemen im ersten Obergeschoss, einer Rätseltour für Kinder durch das gesamte Haus sowie spezifischen Angebote für Familien, Gruppen, Schulklassen und Menschen mit einer Behinderung.
Rumantsch: Il mument separticipeschan rodund 4'000 persunas alla purschida culturala dil MRS. Ulteriuras 1'000 persunas separticipeschan ad in aperitiv ellas localitads dil museum el rom da fiastas privatas ni occurrenzas d'uniuns e/ni da fatschentas. Cun la nov'exposiziun spetga il MRS in augment dallas visetas culturalas dad oz 4'000 sin 7'000 persunas ad onn. 
Deutsch: Zurzeit partizipieren rund 4'000 Personen am Kulturangebot des MRS. Weitere 1'000 nehmen an einem Apéro in den Museumsräumlichkeiten im Rahmen von privaten Feiern oder Vereins- und/oder Firmenanlässen teil. Mit der neuen Ausstellung erwartet das MRS eine Erhöhung der Kultur¬besucherinnen und -besucher von heute 4'000 auf 7'000 Personen jährlich.
Rumantsch: Colligiadas cun la nov'exposiziun ein ultra da quei purschidas d'intermediaziun sco visetas cun guida e luvratoris per classas da scola, gruppas e famiglias. Quellas vegnan medemamein renovadas da principi (finanziaziun segirada sur cantun e fundaziuns). 
Deutsch: Mit der neuen Aus¬stellung verknüpft sind ferner Vermittlungsangebote wie Führungen und Workshops für Schul¬klassen, Gruppen und Familien. Diese werden ebenfalls grundsätzlich erneuert (Finanzierung gesichert über Kanton und Stiftungen).
Rumantsch: Cheu spetga il MRS silmeins il dubel dallas damondas d'entochen uss. Las spetgas sebasan sin cefras da cumparegliaziun da museums regiunals semeglionts suenter ina renovaziun.
Deutsch: Hier erwartet das MRS mindestens eine Verdoppelung der bisherigen Anfragen. Die Erwartungen basieren auf Vergleichszahlen von ähnlich gelagerten Regionalmuseen nach einer Erneuerung.
Rumantsch: En ina sesida dil cussegl da fundaziun extraordinaria dils 21 da fevrer 2025 ha il cussegl da fundaziun e la direcziun dil museum reduciu ils cuosts oriunds dil project «tipic Surselva» da CHF 1'426'848.00 sin CHF 1'100'000.00.
Deutsch: In einer ausserordentlichen Stiftungsratssitzung vom 21. Februar 2025 haben der Stiftungsrat und die Museumsleitung die ursprünglichen Kosten des Projektes «tipic Surselva» von CHF 1'426'848.00 auf CHF 1'100'000.00 reduziert.
Rumantsch: L'intensivaziun repetida dil cuntegn dil project e la reducziun dils cuosts han fatg bein al concept d'exposiziun. Ins ha discutau intensivamein davart ils singuls locals d'exposiziun e verificau in sbassament da lur cuosts. 
Deutsch: Die nochmalige Schärfung des Projektinhaltes und die Reduktion der Kosten haben dem Aus-stellungskonzept gutgetan. Die einzelnen Ausstellungsräume wurden intensiv diskutiert und auf Kostensenkungen hin überprüft.
Rumantsch: Pusseivladads da sbassar ils cuosts ein semussadas tier il diember da staziuns d'audio, tier la pagina d'internet e tier ils luvratoris activs (ils quals san vegnir finanziai autr'uisa).
Deutsch: Möglichkeiten zur Kostensenkung ergaben sich bei der Anzahl an Audio-stationen, bei der Internetseite und den handlungsaktiven Werkstätten (welche anderweitig finanziert werden können).
Rumantsch: Dils CHF 1'100'000.00 ein CHF 100'000.00 vegni deliberai dil cantun. Ensemen cun las atgnas prestaziuns e cun ils daners dil project rimnai entochen ussa munta il stan da finanziaziun il mument a CHF 790'000.00. 
Deutsch: Von den CHF 1'100'000.00 sind CHF 100'000.00 durch den Kanton gesprochen worden. Zusammen mit den Eigenleistungen und den bislang gesammelten Projektgeldern beläuft sich der Finanzierungs¬stand auf zurzeit CHF 790'000.00.
Rumantsch: Era la Surselva Turissem SA sustegn il project cun ina contribuziun considerabla da CHF 30'000.00. Ella sesida dil zercladur decida la conferenza da presidents davart ina contribuziun da CHF 30'000.00 al project.
Deutsch: Auch die Surselva Tourismus AG unterstützt das Projekt mit einem namhaften Betrag von CHF 30'000.00. Die Präsidentenkonferenz der Region Surselva entscheidet in der Juni-Sitzung über einen Beitrag von CHF 30'000.00 an das Projekt.
Rumantsch: Igl ei in grond giavisch dil cussegl da fundaziun e dalla direcziun dil museum da buc engreviar las finanzas dalla vischnaunca Ilanz/Glion memia fetg. Il process da strategia per orientar da niev il MRS, il concept executiv per la nov'exposiziun, la surdada dils dossiers tematics allas persunas specialisadas e la lavur da publicitad da tochen ussa han custau en tut CHF 147'000.00. 
Deutsch: Es ist dem Stiftungsrat und der Museumsleitung ein grosses Anliegen, die Finanzen der Gemeinde Ilanz/Glion nicht zu stark zu belasten. Der Strategieprozess für die Neuausrichtung des MRS, das Ausführungskonzept zur neuen Dauerausstellung, die Vergabe der Themendossiers an Fachleute und die bisherige Öffentlichkeitsarbeit haben bisher gesamthaft CHF 147'000.00 gekostet.
Rumantsch: Per quei intent ha il MRS buca dumandau la vischnaunca per sustegn. La finanziaziun da quels cuosts ei succedida cun in project separau davart il cantun e las fundaziuns.
Deutsch: Hierfür hat das MRS die Gemeinde nicht angefragt. Die Finanzierung dieser Kosten erfolgte mit einem separaten Projekt über den Kanton und Stiftungen.
Rumantsch: Igl ei era stau impurtont al cussegl da fundaziun ed alla direcziun dil museum da contonscher igl emprem ina finanziaziun solida, avon che dumandar la vischnaunca per ina contribuziun. Cun la garanzia da vart dalla vischnaunca va la realisaziun dil project en ina vischinonza palpabla.
Deutsch: Auch war es dem Stiftungsrat und der Museumsleitung wichtig, zuerst einen soliden Finanzierungs¬stand zu erreichen, bevor die Gemeinde um einen Beitrag angefragt wird. Mit der Zusicherung von Seiten Gemeinde rückt die Realisierung des Projektes in greifbare Nähe.
Rumantsch: Il MRS exista dapi gleiti 40 onns el marcau vegl da Glion. Las incumbensas principalas cumpeglian il rimnar, conservar, perscrutar ed intermediar beins culturals dalla Surselva. 
Deutsch: Das MRS existiert seit bald 40 Jahren im Ilanzer Städtli. Zu seinen Kernaufgaben zählt das Sammeln, Bewahren, Erforschen und Vermitteln von Kulturgut aus der Surselva.
Rumantsch: Ultra da quei ei il MRS dapi biars onns in garant per ina purschida culturala varionta e da qualitad el museum denton era el marcau vegl ed ella regiun.
Deutsch: Darüber hinaus ist das MRS seit vielen Jahren ein Garant für ein vielfältiges und qualitätsvolles Kulturangebot im Museum aber auch im Städtli und der Region.
Rumantsch: Il MRS secapescha sco prestadra da survetschs en differents aspects. Il MRS ei per Ilanz/Glion in'impurtonta instituziun, cun la quala numerusas persunas ein colligiadas stretgamein.
Deutsch: Das MRS versteht sich als Dienstleisterin in verschiedener Hinsicht. Das MRS ist für Ilanz/Glion eine wichtige Institution, mit der zahlreiche Menschen eng verbunden sind.
Rumantsch: Rodund 5'000 persunas visetan mintg'onn il MRS, seigi quei sco publicum all'exposiziun permanenta ni temporara, sco visitadras e visitaders d'ina guida ni d'ina occurrenza ni sco hosps ad in'eveniment. 
Deutsch: Rund 5'000 Leute besuchen das MRS jährlich, sei es als Publikum in der Dauer- oder der Wechselaus¬stellung, als Besucherinnen und Besucher einer Führung oder einer Veranstaltung oder als Gäste an einem Anlass.
Rumantsch: Aunc buca dumbrai cheu ein ils hosps tier occurrenzas grondas sco per exempel il «Bundstag», la fiasta dil marcau da Glion «Städtlifest», il marcau d'advent e da vinars ni la «Märlistadt». 
Deutsch: Noch nicht mitgezählt sind hier die Gäste bei Grossveranstaltungen wie beispielsweise dem letztjährigen Bundstag, Städtlifest, Advents- und Schnapsmarkt oder der Märlistadt.
Rumantsch: Da quellas occurrenzas san las visitadras ed ils visitaders ir gratuitamein all'exposiziun e vegnan buca dumbrai. Era ils hosps dalla BARgia vegnan buca dumbrai.
Deutsch: An diesen Anlässen können die Besucherinnen und Besucher kostenlos in die Ausstellung und werden nicht gezählt. Ebenfalls nicht mitgezählt werden die Gäste der BARgia.
Rumantsch: Ils hosps d'ordeifer vegnan cussegliai bein dil persunal dil museum en differents graus. Il museum ei pia era post d'informaziun per hosps tier damondas sco p. ex. nua ch'ins sa magliar e pernottar, nua che las proximas fatschentas sesanflan, tgei ch'ei dat schiglioc aunc da passentar ella regiun, eav.
Deutsch: Die auswärtigen Gäste werden vom Museumspersonal in vielerlei Hinsicht gut beraten. Das Museum fungiert also auch als Gästeinformationsstelle bei Fragen wie z.B. wo man Essen und übernachten kann, wo die nächsten Geschäfte sind, was es sonst noch zu erleben gibt in der Region, usw.
Rumantsch: Il MRS ei per 1'000 affons mintg'onn in impurtont liug per emprender ordeifer la scola. Il diember dallas classas da scola indigenas e dallas classas d'ordeifer, las qualas passentan lur vacanzas els centers da vacanzas vischinonts, ei circa tuttina gronds.
Deutsch: Das MRS ist für 1'000 Kinder jährlich ein wichtiger ausserschulischer Lernort. Dabei halten sich die einheimischen und auswärtigen Schulklassen, welche ihre Ferien in den umliegenden Lagerhäusern verbringen, in etwa die Waage.
Rumantsch: Ton el MRS sco era ell'uniun da fauturs dil museum cun rodund 300 commembras e commembers segidan biars carstgauns activamein a caschun d'occurrenzas dil museum. 
Deutsch: Sowohl im MRS als auch im Gönnerverein des Museums mit rund 300 Mitgliedern helfen viele Menschen aktiv bei Anlässen des Museums mit.
Rumantsch: A secund-indigens e nievdomiciliai gida la collaboraziun per s'integrar pli spert ed emprender d'enconuscher ils indigens. Era ils clients dalla clinica psichiatrica dil gi e dall'ARGO ein regularmein sin viseta el MRS e separticipeschan alla purschida culturala.
Deutsch: Zweitheimischen und Neuzuzügern hilft die Mit-arbeit, um sich schneller zu integrieren und Einheimische kennenzulernen. Auch die Klienten der psychiatrischen Tagesklinik und der ARGO sind regelmässig im MRS zu Besuch und partizipieren am Kulturangebot.
Rumantsch: Per mintga nov'exposiziun, mintg'occurrenza e mintga purschida d'intermediaziun el MRS vegn fatg reclama sin differents canals, denter auter en newsletters, fegls sgulonts, placats, canals turistics, spediziun da Promopost, banners da via, eav. 
Deutsch: Jede neue Ausstellung, jede Veranstaltung und jedes Vermittlungsangebot im MRS wird auf unter¬schiedlichen Kanälen, darunter Newsletter, Flyer, APG- und Kleinplakate, Tourismuskanäle, Promo¬post-Versand, Strassenbanner, usw. beworben.
Rumantsch: Ad onn cumparan ca. 40 communicaziuns e rapports da medias davart las activitads el MRS en gasettas, radio e televisiun. Il MRS generescha pia permanentamein reclama dil liug per Ilanz/Glion e la regiun.
Deutsch: Im Jahr erscheinen ca. 40 Medienmitteilungen und berichte über die Aktivitäten im MRS in Zeitungen, Radio und Fernsehen. Das MRS generiert also laufend Standortmarketing für Ilanz/Glion und die Region.
Rumantsch: El MRS lavuran 15 collaboraturas e collaboraturs els secturs direcziun, administraziun, curatori, intermediaziun, affittaziun/aperitivs, survigilonza, recepziun, gruppa da pedels. Mintg'onn prestan in tochen dus umens giuvens dalla regiun lur survetsch civil el MRS.
Deutsch: Im MRS arbeiten 15 Mitarbeiterinnen und Mitarbeiter in den Bereichen, Leitung, Administration, Kuratorium, Vermittlung, Vermietung/Apéros, Aufsicht, Empfang, Hauswartung und Reinigung. Jedes Jahr leisten ein bis zwei junge Männer aus der Region ihren Zivildienst im MRS.
Rumantsch: Per la producziun dallas exposiziuns, per reparaturas e renovaziuns egl edifeci dil musseum denton era el sectur dall'administraziun, marketing, grafica ni scenografia ni per aperitivs vegnan menaschis, il commerci e prestaders da survetsch locals e regiunals risguardai. 
Deutsch: Für die Produktion der Ausstellungen, für Reparaturen und Erneuerungen im Museumsgebäude aber auch im Bereich Administration, Marketing, Grafik oder Szenografie oder für die Apéros werden lokale und regionale Betriebe, das Gewerbe und Dienstleister berücksichtigt.
Rumantsch: En quei connex vala el MRS la successiun tier la surdada d'incumbensas «local avon regiunal, regiunal avon surregiunal». Era per la producziun e la construcziun dalla nov'exposiziun permanenta vegnan numerusas incumbensas surdadas a menaschis locals e regiunals. Ils aults cuosts vegnan pia reinvestai per gronda part el liug.
Deutsch: Dabei gilt im MRS die Reihenfolge bei der Auftragsvergabe «lokal vor regional, regional vor überregional». Auch für die Produktion und den Bau der neuen Dauerausstellung werden zahlreiche Aufträge an lokale und regionale Betriebe vergeben. Die hohen Kosten werden also grösstenteils vor Ort reinvestiert.
Rumantsch: Hosps turistics dad oz vulan il program plein. Natira, pusseivladads da far sport, cultura e gastronomia s'audan ensemen tier in pachet vast, il qual vegn spitgaus e fatgs diever dils hosps dad oz.
Deutsch: Heutige Tourismusgäste wollen das volle Programm. Natur, Sportmöglichkeiten, Kultur und Gastro¬nomie gehören zusammen zu einem Gesamtpacket, welches von den heutigen Gästen erwartet und in Anspruch genommen wird.
Rumantsch:  Il turissem cultural daventa era en nossa regiun adina pli impurtonts. Il futur sa Ilanz/Glion far puncts cun il Museum Regiunal Surselva.
Deutsch: Der Kulturtourismus gewinnt dabei auch in unserer Region zunehmend an Bedeutung. Ilanz/Glion kann künftig mit dem Regionalmuseum der Surselva punkten.
Rumantsch: da conceder ina contribuziun communala da CHF 200'000.00 per la renovaziun totala e modernisaziun dall'exposiziun el Museum Regiunal Surselva (MRS).
Deutsch: für die Gesamterneuerung und Modernisierung der Dauerausstellung im Museum Regiunal Surselva (MRS) sei ein Gemeindebeitrag von CHF 200'000.00 zu gewähren.
Rumantsch: Sebasond sin art. 35 al. 1 lit. g. dalla constituziun dalla vischnaunca Ilanz/Glion (Constituziun communala; LIG 11.1) fixescha il parlament communal Ilanz/Glion las indemnisaziuns per las autoritads e cumissiuns da vischnaunca.
Deutsch: Gestützt auf Art. 35 Abs. 1 lit. g. der Verfassung der Gemeinde Ilanz/Glion (Gemeindeverfassung; RIG 11.1) legt das Gemeindeparlament Ilanz/Glion die Entschädigungen für die Behörden und Kommissionen der Gemeinde fest.
Rumantsch: Art. 3 al. 1 dalla lescha davart l'indemnisaziun d'autoritads e cumissiuns dalla vischnaunca Ilanz/Glion (Lescha d'indemnisaziun; Liac; LIG 14.1) prevesa ina clausla d'index per tut las indemnisaziuns. Las indemnisaziun duein tenor quella vegnir adattadas (en cass d'ina midada digl index per silmeins 5 puncts) tenor igl index naziunal dils prezis da consum (UFIML/BIGA).
Deutsch: Art. 3 Abs. 1 des Gesetzes über die Entschädigung von Behörden und Kommissionen der Gemeinde Ilanz/Glion (Entschädigungsgesetz; EntG; RIG 14.1) sieht eine Indexklausel für sämtliche Entschädigungen vor. Die Entschädigungen sollen demnach nach dem Landesindex der Konsumentenpreise (BIGA) angepasst werden (bei einer Veränderung des Indexes um mindestens 5 Punkte).
Rumantsch: Il biro parlamentar vul desister da quella clausla d'index e surschar in'adattaziun al parlament communal Ilanz/Glion. Cun la revisiun parziala proponida sa il parlament communal decider davart in augment ni ina reducziun dallas tariffas. Quei mintgamai en cumbinaziun cun ina revisiun parziala dalla lescha d'indemnisaziun.
Deutsch: Das Parlamentsbüro möchte von dieser Indexklausel absehen und eine Anpassung dem Gemeindeparlament Ilanz/Glion überlassen. Mit der vorgeschlagenen Teilrevision kann das Gemeindeparlament über eine Erhöhung oder Senkung der Ansätze beschliessen. Dies jeweils in Verbindung mit einer Teilrevision des Entschädigungsgesetzes.
Rumantsch: Il parlament communal ei era responsabels per l'approbaziun dil preventiv e la fixaziun dil pei da taglia (mira art. 35 al. 1 lit. d. dalla constituziun communala). Aschia savess in'adattaziun dallas tariffas era succeder en cumbinaziun cun l'approbaziun dil preventiv. La revisiun parziala presenta sebasa pia sin ils principis vertents ed exclauda adattaziuns automaticas.
Deutsch: Das Gemeindeparlament ist auch für die Genehmigung des Budgets und die Festsetzung des Steuerfusses zuständig (siehe Art. 35 Abs. 1 lit. d. der Gemeindeverfassung). Somit könnte eine Anpassung der Ansätze auch in Verbindung mit der Budgetgenehmigung erfolgen. Die vorliegende Teilrevision lehnt sich somit an die bisherigen Grundsätze an und schliesst automatische Anpassungen aus.
Rumantsch: 1 Tut las indemnisaziuns vegnan adattadas sch'igl index naziunal dils prezis da consum (uffeci federal d'industria, mistregn e lavur UFIML) semida mintgamai per silmeins 5 puncts. Il davos termin ei mintgamai igl 1 da schaner (december 2010 = 100.0 puncts). Las tariffas vegnan arrundadas sin francs entirs.
Deutsch: 1 Sämtliche Entschädigungen werden angepasst, wenn der Landesindex der Konsumentenpreise (BIGA) sich jeweils um mindestens 5 Punkte verändert hat. Stichtag ist jeweils der 1. Januar (Dezember 2010 = 100.0 Punkte). Die Ansätze werden auf ganze Franken aufgerundet.